10 November

10 November is die 314de dag van die jaar in die Gregoriaanse kalender (315de in skrikkeljare). Daar volg nog 51 dae in die res van die jaar.
Gebeure

duimnael|links|100px|Henry Morton Stanley

duimnael|regs|125px|Keiser Hirohito
* 1687 – Pietro Vito Ottoboni (later Pous Alexander VIII) word kardinaal-biskop van Porto en Santa Rufina en ook vise-dekaan van die Kollege van Kardinale.
* 1798 – Pous Pius VI publiseer "Constantiam vestram" oor kerkeenheid.
* 1871 – Henry Morton Stanley groet die vermiste sendeling en ontdekkingsreisiger, David Livingstone in Ujiji, naby Tanganjika-meer in die hedendaagse Tanzanië met die beroemde woorde: "Dr. Livingstone, I presume?".
* 1884 – Giuseppe Sarto (later Pous Pius X) word biskop van Mantua.
* 1919 – Die Kaapse Sinode van die Nederduitse Gereformeerde Kerk aanvaar 'n voorstel vir die vertaling van die Bybel in Afrikaans.
* 1928 – Hirohito word gekroon as 124ste keiser van Japan.
* 1995 – Toneelskrywer en omgewingsaktivis Ken Saro-Wiwa, en agt ander van die Beweging vir die Oorlewing van die Ogoni Mense, word in Nigerië tereggestel.
* 2018 – Die Maputo-Katembe-brug, die langste hangbrug in Afrika, word geopen.
Geboortes

* 745 – Musa al-Kazin, Shia Imam († 799).
* 1433 – Karel die Stoute, die hertog van Boergondië, Brabant, Limburg en Luxemburg, en die graaf van Vlaandere, Artesië, Henegouwen, Holland, Zeeland en Namen († 1477).
* 1483 – Martin Luther, teologiese grondlegger en leraar van die Reformasie († 1546).
* 1577 – Jacob Cats, Nederlandse digter, juris en politikus († 1660).
* 1683 – George II, koning van Groot-Brittanje († 1760).
* 1728 – Oliver Goldsmith, Ierse skrywer en dokter († 1774).
* 1759 – Friedrich Schiller, Duitse digter en historikus († 1805).
* 1818 – Peter Frans van Kerckhoven, Vlaamse skrywer en een van die leiers van die vroeë Vlaamse Beweging († 1857).
* 1836 – Julius Vuylsteke, Vlaamse politikus en skrywer († 1903).
* 1884 – Jan van Nijlen, Vlaamse digter en essayis († 1965).
* 1887 – Samuel Henri Pellissier, vader van die Afrikaanse Volksang- en Volkspelebeweging († 1978)
* 1889 – Claude Rains, Amerikaanse akteur († 1967).
* 1918 – Ernst Otto Fischer, Duitse chemikus en Nobelprys wenner († 2007).
* 1919 – Michail Kalasjnikof, Russiese ontwerper van die AK-47 († 2013).
* 1925 – Richard Burton, Britse akteur († 1984).
* 1928 – Ennio Morricone, Italiaanse komponis, orkestrator, orkesdirigent en trompetspeler († 2020).
* 1928 – Norma Crane, Amerikaanse aktrise († 1973).
* 1934 – Pippa Scott, Amerikaanse aktrise, vervaardiger en regisseuse († 2025).
* 1959 – Marthinus van Schalkwyk, Suid-Afrikaanse politikus.
* 1965 – Eddie Irvine, Ierse Formule Eenrenjaer.
* 1972 – Trevor Devall, Kanadese akteur en skrywer.
* 1977 – Brittany Murphy, Amerikaanse aktrise († 2009).
* 1999 – Kiernan Shipka, Amerikaanse aktrise.
Sterftes

* 461 – Pous Leo I, 45ste pous van die Rooms-Katolieke Kerk (* ±400).
* 1241 – Pous Celestinus IV, 179ste pous van die Rooms-Katolieke Kerk vir sewentien dae in 1241 (* onbekend).
* 1549 – Pous Paulus III, 220ste pous van die Rooms-Katolieke Kerk van 1534 tot 1549 (* 1468).
* 1871 – Dick King, Britse setlaar, bekend vir sy tog van 960 km te perd om die Britse soldate teen die Voortrekkers te help (* 1811).
* 1927 – Cornelis van Boeschoten, Nederlands-Transvaalse onderwyser en staatsman (* 1845).
* 1971 – Martiens Bekker, Springbokrugbyspeler (* 1930).
* 1986 – Leona Woods, Amerikaanse fisikus wat gehelp het met die bou van die eerste kernreaktor en die eerste kernwapen (* 1919).
* 1992 – Chuck Connors, Amerikaanse akteur (* 1921).
* 2008 – Miriam Makeba, Suid-Afrikaanse musieklegende sterf aan 'n hartaanval, kort na 'n optrede in Italië (* 1932).
* 2015 – Helmut Schmidt, Duitse politikus en vyfde kanselier van die Federale Republiek van Duitsland (* 1918).
* 2019 – Allan Gray, Suid-Afrikaanse filantroop en sakeman (* 1938).
* 2020 – Amadou Toumani Touré, Maliese politikus en president (* 1948).
Vakansies, vierings- en waarnemingsdae

* Feesdag van Pous Leo I in die Rooms-Katolieke Kerk, die Evangeliese Kerk en die Anglikaanse Kerk.


Kategorie:November